Diari Oficial de la Generalitat Valenciana


Sumari del DOGV 8929, del 19-10-2020 (2020/8429)

RESOLUCIÓ de 13 d'octubre de 2020, de la Direcció General de Funció Pública, per la qual es convoca, per a l'elecció de destinació, les persones que han superat les proves selectives d'accés a l'escala APF-01-01, subaltern o subalterna, torn lliure general i persones amb diversitat funcional, convocatòria 42/16, i torn de promoció interna i persones amb diversitat funcional, convocatòria 43/16, corresponents a l'oferta d'ocupació pública de 2016, per al personal de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8929

Data del DOGV
:   19-10-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/8429


Data del document
:   13-10-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 13 d'octubre de 2020, de la Direcció General de Funció Pública, per la qual es convoca, per a l'elecció de destinació, les persones que han superat les proves selectives d'accés a l'escala APF-01-01, subaltern o subalterna, torn lliure general i persones amb diversitat funcional, convocatòria 42/16, i torn de promoció interna i persones amb diversitat funcional, convocatòria 43/16, corresponents a l'oferta d'ocupació pública de 2016, per al personal de l'Administració de la Generalitat. [2020/8429]  
  
Mitjançant resolucions de 10 de juny de 2020, de la Conselleria de Justícia, Interior i Administració Pública, es publiquen les relacions de persones que han superat les proves selectives d'accés a l'escala APF-01-01, subaltern o subalterna, torn lliure general i persones amb diversitat funcional, convocatòria 42/16, i torn de promoció interna i persones amb diversitat funcional, convocatòria 43/16, corresponents a l'oferta d'ocupació pública de 2016, per al personal de l'Administració de la Generalitat (DOGV 8834 / 15.06.2020).  
L'article 21.1 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, disposa que l'adjudicació de destinacions al personal de nou ingrés s'efectuarà d'acord amb les peticions de les persones interessades, entre els llocs que han quedat vacants després del concurs previ del personal funcionari de carrera i segons l'ordre de puntuació obtingut en el procés selectiu, sempre que reunisquen els requisits determinats per a cada lloc en les relacions de llocs de treball. Aquestes destinacions tindran caràcter definitiu.  
  
D'acord amb l'article 119.5 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i amb l'article 21.1 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, l'elecció dels llocs de treball s'efectuarà en primer lloc per les persones que han superat les proves selectives pel torn de promoció interna 43/16, i a continuació, per les persones que han superat les proves selectives pel torn lliure, convocatòria 42/16, per ordre de major a menor puntuació obtinguda en la superació de les proves selectives.  
  
A l'efecte del que es preveu en l'article 58.1.d de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en ús de les competències atribuïdes per l'article 76 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Convocar les persones que han superat les proves selectives corresponents a les convocatòries 42/16 i 43/16, i que s'assenyalen en l'annex d'aquesta resolució, per a l'elecció de destinació, perquè siguen nomenades funcionàries de carrera de l'escala APF-01-01, subaltern o subalterna, de l'Administració de la Generalitat.  
  
  
Segon  
Cada persona interessada haurà de sol·licitar, per ordre de preferència, un nombre de llocs igual al número d'ordre en el qual figura en l'annex d'aquesta resolució. En aquest annex consten tots les persones aprovades, per ordre de major a menor puntuació, en primer lloc per promoció interna, i, a continuació, per torn lliure.  
La sol·licitud es presentarà en el Registre Electrònic de la Generalitat, a través de la pàgina web de la Generalitat www.gva.es, en la ruta «Guia PROP, Ocupació pública, Descripció», i caldrà indicar el número de la convocatòria i l'any (42/16 i 43/16).  
El llistat de llocs per a sol·licitar està disponible en el web de la Generalitat www.gva.es, en la ruta «Guia PROP, Ocupació pública», i caldrà indicar el número de la convocatòria i l'any (42/16 i 43/16).  
Tercer  
El termini per a la presentació de sol·licituds serà de tres dies hàbils, comptadors a partir de l'endemà de la publicació d'aquesta resolució en el Diari Oficial de la Generalitat Valenciana.  
Una vegada transcorregut el termini de presentació de sol·licituds, es publicarà el llistat de llocs sol·licitats per cada persona i l'adjudicació provisional dels llocs, i es concedirà un termini de tres dies hàbils perquè les persones interessades puguen presentar-hi al·legacions al Servei de Provisió de Llocs, a través del correu provisio\_mldla@ijd.ir  
  
Quart  
L'elecció de destinació no atorga cap dret a l'ingrés en la funció pública, que queda condicionat al fet que es dicten les corresponents resolucions de nomenament com a personal funcionari de carrera i d'adjudicació de la destinació triada, en la qual s'indicarà la data de les preses de possessió i dels cessaments que se'n deriven.  
  
Cinqué  
El lloc de treball triat, que serà adjudicat amb destinació definitiva, implicarà la integració de les persones aspirants seleccionades en escala APF-01-01, subaltern o subalterna de l'Administració de la Generalitat, sector administració general, de conformitat amb les relacions de llocs de la Presidència de la Generalitat i de les conselleries, així com dels organismes i entitats gestionats per la conselleria competent en matèria de funció pública, aprovades per la Resolució de 13 de març de 2020, de la consellera de Justícia, Interior, i Administració Pública (DOGV 8777, 31.03.2020).  
  
Contra la present resolució, que posa fi a la via administrativa, la persona interessada podrà interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la recepció de la notificació. Així mateix, es podrà interposar un recurs potestatiu de reposició en el termini d'un mes des de l'endemà de la notificació, davant del mateix òrgan que ha dictat la resolució. Tot això, de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que la persona interessada puga fer ús, si escau, de qualsevol altre que estime escaient.  
  
València, 13 d'octubre de 2020.- El director general de Funció Pública: David Alfonso Jarque.